﻿ Lucrarea 1 Nivelul de control al accesului la mediu (MAC) la reţelele de tip Ethernet 1 Scopul lucrării Scopul acestei lucrări este înţelegerea de către studenţi a modului în care funcţionează nivelul de control al accesului la mediu (Medium Access Control - MAC) la reţelele locale de tip Ethernet 2 Introducere Ethernet-ul a fost dezvoltat în cea de-a doua parte a anilor 1970 de către compania americană Xerox Corporation în centrul său de cercetări de la Palo Alto (California) Acest tip de reţea a fost standardizat prin familia de protocoale IEEE 802 3, care descrie parte a nivelului MAC şi nivelul fizic al reţelelor de tip Ethetnet În prezent, LAN-urile de tip Ethernet domină net ceilalţi competitori (Token-Ring, Token Bus, FDDI), Ethernetul fiind de departe cel mai utilizat tip de reţea locală Abia în ultimii ani alternativa wireless reglementată de protocolul 802 11 (reţele locale de tip WiFi) a început să se constituie într-un competitor serios, mai ales în cazul reţelelor locale de mici dimensiuni Ethernetul a fost iniţial conceput ca o reţea în care mai multe calculatoare conectate la un mediu de transmisie comun (cablu coaxial în primele versiuni) partajază acest mediu de transmisie, transmisia efectuându-se cu difuzare Fiecare staţie conectată la acest mediu poate fi identificată cu ajutorul unei adrese unice pe 48 de biţi, cunoscută sub numele de adresă MAC şi care este atribuită cii de reţea a calculatorului de către fabricantul acesteia De-a lungul timpului, de la structura plă iniţială, în care transmisia se făcea pe un cablu coaxial partajat de către toate staţiile conectate la acest cablu prin intermediul plăcii de reţea, structura reţelelor Ethernet a evoluat foarte mult Astfel, în zilele noastre, mediul unic cu difuzarea pachetelor a fost înlocuit cu legături punct la punct implementate cu ajutorul unor dispozitive de reţea de tip switch (comutator) Un prim pas al acestei evoluţii a fost înlocuirea topologiei de tip bus, în care toate staţiile erau conectate într-un lanţ, cu topologia hibridă de tip bus/stea, în care staţiile sunt interconectate prin intermediu unui nod central al reţelei, numit hub sau repetor multiport Mediul fizic de transmisie folosit s-a schimbat şi el de-a lungul timpului, în prezent fiind vorba despre staţii care transmit pe cabluri torsadate de tipul UTP/STP (Unshielded/Shielded Twisted Pairs) În ciuda acestor modificări din punct de vedere al implementării, elementele definitorii ale reţelei Ethernet (accesul la mediul de transmisie, structura cadrelor) au rămas neschimbate Această lucrare îşi propune să studieze modul în care nivelul MAC gestionează alocarea resurselor de transmisie şi situaţiile conflictuale (coliziunile) şi efectul pe care 1prezenţa hub-urilor şi a switch-urilor îl are asupra implementării practice a reţelei şi asupra performanţelor acesteia 3 Structura ierarhizată a reţelelor de tip Ethernet Funcţionarea reţelelor Ethernet este reglementată de familia de protocoale IEEE 802 3, care descrie funcţionarea nivelului fizic şi a aceluia de acces la mediu (MAC) pentru reţelele de tip Ethernet Arhitectura ierarhizată a reţelelor ethernet poate fi modelată sub forma din figura 1: APLICATIE APLICATIE LLC LLC tură de date Legătură de dateLegă MAC MAC FIZIC CANAL FIZIC a reţelelor Ethernet Fig 1: Structura ierarhizată Conform modelului ilustrat în figura 1, putem presupune că fiecare nod al reţelei are trei nivele: fizic, legătură de date şi aplicaţie Cel de-al doilea nivel al acestei arhitecturi (legătură de date) este compus din două subniveluri: subnivelul MAC şi subnivelul de control al legăturii logice (LLC – Logical Link Control) Aceste noduri sunt legate între ele prin intermediul unei magistrale (bus) Se poate considera că nivelele inferioare (fizic şi MAC) reglementate de IEEE 802 3 sunt independente de nivelul aplicaţie 4 Controlul accesului la mediu (MAC) Seria de standarde IEEE 802 împarte nivelul de legătură de date aşa cum este el definit de modelul subnivele amintite mai sus : MAC şi LLC Subnivelul MAC în cazul familiei de OSI în cele două protocoale 802 3 este responsabil pentru verificarea canalului pentru a constata dacă acesta este "ocupat" (dacă există o transmisie în desfăşurare) şi intrarea în transmisie în caz contrar, pentru constatarea apariţiei unei coliziuni şi implementarea măsurilor ce trebuiesc luate într-o astfel de situaţie Acest nivel se constituie într-o interfaţă între datele utilizatorului (nivelul aplicaţie) şi nivelul fizic în ambele sensuri Astfel, datele de nivel aplicaţie sunt transmise conform regulilor impuse de nivelul MAC (partajarea accesului la mediu, mecanisme de retransmisie) sub forma 2impusă de nivelul fizic (nivele de tensiune, reguli de codare etc) În sens opus, datele recepţionate la nivelul fizic sunt procesate de către placa de reţea şi transmise nivelului aplicaţie 4 1 CSMA-CD Modul în care mai mulţi utilizatori partajază accesul la mediul de transmisie este reglementat de către protocolul CSMA-CD (Carrier Sense Multiple Access with Collision Detection) Numele acestui protocol este foarte sugestiv pentru strategia de partajare a accesului pe care el o adoptă: acces multiplu cu sesizarea purtătoarei şi detecţia coliziunilor Funcţionarea sa poate fi descrisă într- o manieră graduală după cum urmează: A Procedură principală 1 cadru pregătit pentru transmisie (o staţie are date de transmis) 2 ascultarea mediului de transmisie: este mediul ocupat? Dacă da, staţia trebuie să aştepte un interval predefinit (9 6µs în reţelele Ethernet de 10Mbps) 3 dacă mediul este liber, se începe transmisia cadrului 4 verificarea apariţiei unei coliziuni: dacă apare o coliziune, trebuie adaptată procedura de zută în acest caz (se sare la procedura descrisă în secţiunea B) retransmisie prevă 5 terminarea cu succes a transmisiei B Procedura gestionare a situaţiilor de coliziune 1 continuarea transmisiei astfel încât să se atingă dimensiunea minimă a pachetului 2 dacă este vorba despre un pachet pentru care s-a atins numărul maxim de retransmisii posibile, atunci se abandonează transmisia 3 dacă nu s-a atins numărul maxim de retransmisii, se calculează o perioadă de aşteptare înainte de a se încerca din nou efectuarea unei retransmisii 4 se reia procedura principală, începând cu primul pas Detalii despre modul în care se implementează fiecare dintre aceste etape sunt furnizate în cele ce urmează Detectarea coliziunii Nivelul fizic al protocolului 802 3 foloseşte tehnica de codare Manchester, pentru care este impusă apariţia unei transmisii la mijlocul intervalului de bit În acest tip de codare, un "1" este reprezentat printr-o tranziţie de la nivel pozitiv de tensiune la nivel negativ, în tip ce tranziţia în sens contrar codează un "0" Astfel, examinarea evoluţiei în timp a tensiunii electrice de pe cablul de transmisie va permite detectarea prezenţei unei purtătoare Dacă o asemenea transmisie este detectată, staţia care are date de transmis va continua să monitorizeze canalul Când transmisia în desfăşurare se 3încheie, staţia ce are date de transmis îşi va transmite cadrele, continuând în acelaşi timp să asculte canalul pentru a putea detecta apariţia unei eventuale coliziuni a propriei transmisii cu o altă transmisie Deoarece semnalele codate Manchester au în cazul reţelelor Ethernet un nivel mediu de 1V DC, existenţa unei coliziuni va duce la prezenţa pe cablul de transmisie a unei tensiuni medii de 2V Astfel, interfaţa de reţea a unei staţii va putea detecta această coliziune prin monitorizarea nivelului de tensiune al semnalului codat Manchester care este transmis prin canal În cazul în care se detectează o coliziune pe durata transmisiei, staţia va înceta transmisisa cadrului de date şi va începe transmisia unui cadru special (ce poate avea între 32 şi 48 de biţi) (terminologia în limba engleză este de "jam pattern") pentru a indica tuturor celorlalte entităţi din reţea apariţia unei coliziuni Perioada de aşteptare după coliziune şi retransmisia Odată detectată coliziunea, staţia ce transmite va aştepta un număr aleator de sloturi temporale înainte de a încerca o retransmisie Termenul de "slot temporal" este echivalent cu timpul necesar pentru transmisia a 512 biţi într-o reţea Ethernet de 10 Mbps Intervalul în sloturi temporale care se va scurge până la încercarea unei retransmisii se numeşte fereastră binară exponenţială trunchiată În teptare pentru un interval de timp aleator ales, un număr întreg selectat cadrul acestei tehnici de aş aleator r defineşte numărul maxim de sloturi temporale după care staţia reîncepe să asculte canalul pentru a vedea dacă acesta este liber În slotul selectat, staţia începe retransmisia (dacă slotul este considerat ca fiind "liber"), continuând să asculte linia pentru sesizarea unei eventuale coliziuni În cazul în care în primul slot în care se reîncearcă transmisia statutul liniei continuă să fie "ocupat", procedura este repetată de mai multe ori Numărul de sloturi temporale întârziere pentru încercarea k celei de-a n-a retransmisii este ales ca un întreg uniform distribuit în intervalul , unde k=min(n,10) După un număr maxim de încercări care poate fi definit de către utilizator, nivelul MAC presupune că există o problemă în reţea, trimite un raport nivelului LLC şi încetează transmisia 5 Desfăşurarea lucrării - Studenţii vor accesa unilizând un browser web fisierul Ethernet html, localizat în directorul D:/Resurse Studenti/AnIII/CD/Ethernet Se vor citi cu atenţie explicaţiile şi se vor vizualiza simulările din acest fişier, îcercându-se înţelegerea principiilor care reglementează această funcţionare - Se va răspunde (în scris) la următoarea listă de întrebări: 4 1 Explicaţi conceptele ce stau la baza protocolului CSMA-CD: acces multiplu, sesizarea purtătoarei, detecţia coliziunilor 2 Care este protocolul ce descrie funcţionarea reţelei ethernet şi ce nivele din arhitectura ierarhizată descrie acesta? 3 Care sunt motivele care ar putea duce la apariţia unei coliziuni? 4 Ce se întâmplă în cazul apariţiei unei coliziuni? 5 Care sunt îmbunătăţirile pe care prezenţa unui hub le aduce funcţionării reţelei Ethernet? 6 Care este diferenţa fundamentală dintre un hub şi un switch? 7 Care este arhitectura reţelei în cazul folosirii unei magistrale, a unui hub respectiv a unui switch? Care dintre cele trei cazuri credeţi că este mai plauzibil în implementări practice? 5 Cum funcţionează Ethernet-ul (ghid de simulare) Funcţionarea reţelei Ethernet va fi explicată într-o modalitate grafică prin internmediul unor appleturi cu animaţie Dacă doriţia reluarea de la început a uneia dintre simulări, folosiţi butonul de "refresh" al browserului dvs Explicarea funcţionării reţelei se va face într-o manieră graduală, îcepînd de la magistrala Ethernet clasică, explicarea măsurilor luate în caz de coliziune şi apoi ilustratrea principiilor funcţionării dispozitivelor de reţea (hub, switch) Magistrala Ethernet de bază (bus-ul Ethernet) În figura de mai sus este ilustrat un bus Ethernet unde toate staţiile sunt conectate între ele prin intermediul unui cablu coaxial (de obicei această reţea este cunoscută sub numele de Thin Ethernet) Este vorba de implementări mai vechi ale reţelei Ethernet de 10 Mbps (anterioare introducerii masive a reţelelor Fast Ethernet de 100 Mbps) Mediul de transmisie este partajat între toate cele 5 staţii conectate la cablul coaxial prin intermediul interfeţelor lor de reţea Este clar că este vorba despre un mediu de transmisie cu difuzare, în care o coliziune poate să apară între oricare dintre staţiile conectate şi în care debitul de 10Mbps este debitul total al transmisiei care poate fi efectuată prin cablu la un moment dat Mai mult decât atât, o întrerupere a acestui bus Ethernet într-un punct oarecare va determina nefuncţionalitatea reţelei de la acel punct spre dreapta (ieşirea din uz a unui segment întreg de reţea) Se cunoaşte din practică faptul că depanarea unor asemena defecţiuni era un proces destul de costisitor din punct de vedere al timpului cerut identificarea problemei (a punctului de reţea în care magistrala este întreruptă) Scenariu de simulare: 1 transmisia unui pachet de la staţia 2 la staţia 4 Maşina 2 doreşte să transmită un mesaj staţiei nr 4 Întâi este nevoie însă de ascultarea liniei, pentru detectarea unei eventuale transmisii ("carrier sense") Dacă linia este liberă, staţia 2 începe transmisia cadrelor sale de date (linia galbenă cu flash) Fiecare pachet conţine în antetul său adresa MAC a staţiei sursă şi a staţiei destinaţie a pachetului Antetul este urmat de datele propriu zise ce se doresc a fi transmise Semnalul transmis (codat Manchester) se propagă prin cablu şi este recepţionat de către toate plăcile de reţea ale calculatoarelor conectate pe magistrală Însă, fiindcă pachetul este destinat doar staţiei 4 (identificată prin adresa sa MAC) toate celelalte staţii îl ignoră, pachetul fiind procesat doar de către staţia 4 6În final, staţia 4 confirmă recepţionarea pachetului (prin intermediul semnalului reprezentat cu culoarea roşie) Din motive de simplitate, transmisia semnalului de confirmare va fi ignorată pentru viitoarele scenarii de simulare 2 apariţia unei coliziuni În ciuda faptului că transmisia se face cu sesizarea purtătoarei (deci doar dacă mediul de transmisie este liber), există posibilitatea apariţiei unei coliziuni Acest lucru este cauzat de faptul că semnalul electric transmis prin cablu nu se propagă instantaneu în toate punctele reţelei (în genere se consideră că această viteză de propagare este egală cu 2/3 din viteza luminii) Prin urmare (în funcţie şi de lungimea totală a magistralei) este posibil să există o staţie (de ex staţia 5) ce doreşte să transmită şi care nu sesizează la timp prezenţa vreunui semnal electric pe linie (deşi semnalul/transmisia există, doar că nu s-a propagat rea o coliziune între semnalul iniţial încă până la staţia în cauză) În această situaţie, va apă şi semnalul transmis de staţia 5 Pe de altă parte este posibil (deşi puţin probabil) ca două staţii să încerce să acceseze simultan acelaşi slot de transmisie în cazul în care linia este liberă, generând în mod inerent o coliziune În acest caz, cele două staţii ale căror transmisii vor intra în coliziune vor înceta transmisia şi vor aştepta un anumit interval până la încercarea repetării ei, după regulile descrise în introducerea teoretică a lucrării Modul în care este tratată apariţia unei coliziuni este explicat în figura de mai jos Presupunem că staţiile 2 şi 5 încep simulan o transmisie (staţia 2 doreşte să transmită către staţia 4, iar staţia 5 către staţia 1) Cele două semnale vor intra în coliziune, problemă remarcată atât de către staţia 2 cât şi de către staţia 5 Cele două staţii vor aştepta o perioadă de timp aleatoare şi vor încerca retransmisia În reţelele de mici dimensiuni, acest lucru se întâmplă suficient de rapid încât să nu fie supărător pentru utilizator Dar, cu cât sunt mai multe staţiile conectate la magistrală, creşte atât probabilitatea apariţiei de coliziuni cât şi (eventual) timpul după care se poate efectua retransmisia Numărul exact de staţii care pot fi conectate la o asemenea magistrală Ethernet depinde ionarea de aplicaţiile utilizate, dar se consideră în general că limita care garantează funcţ acceptabilă a reţelei este în jurula 50 de staţii Limita aceasta este impusă tocmai de posibilitatea apariţiei coliziunilor şi a funcţionării lente a reţelei Acest scenariu retrictiv este combătut prin folosirea unor dispozitive de reţea de tipul hub şi switch Primul asigură o gstionare centralizată şi o depanare mai simplă ma reţelei Cel de-al doilea va transforma transmisia cu difuzare efectuată pe bus într-o serie de legături 7punct-la-punct care vor garanta o mult mai bună performanţă a reţelei Modul în care acest lucru este realizat este explicat în simulările următoare Folosirea Hub-urilor Practic, un hub ethernet modifică topologia din aceea de magistrală într-o topologie hibridă, ce combină topologia de tip stea şi cea de tip magistrală (staţiile sunt din punct de vedere logic înseriate ca în topologia bus, dat toate sunt conectate la acelaşi "punct central" ca în topologia stea) Figura de mai sus ilustrează funcţionarea huburilor Şi în acest scenariu staţia 1 transmite date înspre staţia 4, dar de data aceasta, hubul este cel care preia şi retransmite semnalul pe la toate porturile sale cu excepţia portului pe la care l-a primit (la care este conectată staţia 1) Astfel, se poate afirma că hubul acţionează ca un repetor multiport asupra semnalului (fără a avea însă nici o funcţie de dirijare a acestuia) Aşa cum se paote observa, este încă posibil să apară coliziuni, dar hubul are avantajul că gestionează reţeaua într-o manieră centralizată (toate staţiile sunt conectate la reţea prin intemediul hubului), iar în cazul apariţiei unei defecţiuni (cablu întrerupt, placă de reţea defectă), o singură staţ ie va fi afectată de această problemă Folosirea Switch-urilor Switchurile revoluţionează arhitectura reţelei, dimnuând problema coliziunilor şi îmbunătăţind viteza reţelei În cazul de faţă este vorba despre o topologoie de tip stea, caracteristică reţelelor Fast Ethernet de 100 Mbps Folosind un switch, staţiile pot transmite simultan După cum se poate observa din simulare, switchul este capabil să "citească" 8adresa destinaţie şi să comute pachetul doar pe portul pe care această destinaţie se găseşte Diferenţa fundamentală este că datele nu mai sunt transmise cu difuzare (ca în cazul magistralei şi hubului=, ci ele sunt "filtrate" Această filtrare este datorată "inteligenţei" switchului, care este capabil să proceseze cadrele de date, interpretând adresa destinaţie a pachetului Prin urmare funcţionarea switchului nu se restrânge doar la nivel fizic (regenerarea semnalului şi transmisia sa cu difuzare) ci şi la nivel legătură de date Practic, switchul transformă arhitectura reţelei dintr-una punct-la-multipunct (cu difuzare) într-una punct-la-punct, în care singura posibilitate de apariţie a unei coliziuni se manifestă între doar două entităţi de reţea (de ex un port al switchului şi placa de reţea a unui calculator conectată la acel port) În acest fel este redusă drastic probabilitatea statistică ia că de apariţie a coliziunilor şi este îmbunătăţită viteza reţelei În aceste condiţii, afirmaţ fiecare staţie beneficiază de întreaga lăţime de bandă a reţelei (de întreg debitul de 100Mbps) nefiind prea departe de realitate 9